विचारणीय तथ्य यह है कि जब एक पढ़े-लिखे संभ्रात वर्ग आत्मघाती हमला को जायज ठहराये, अपने चैनल के जरिये मनोवैज्ञानिक रूप से लोगों को आतंक की ओर प्रेरित करे, तो साफ तौर पर यह जाहिर होता है कि इन्हीं धार्मिक और शिक्षित उपदेशकों के चलते शिक्षित परिवारों के बच्चे प्रेरित होकर इस्लामिक आतंकवाद के लिए हथियार उठा रहे हैं । ऐसे ही धार्मिक गुरूओं के कारण ही मुस्लिम युवा उस कट्टर विचारधारा के समर्थन में आ रहे हैं और ढाका, पेरिस, इंस्तांबुल, पठानकोट, उरी जैसे घटनाओं को अंजाम दे रहे हैं। अगर जाकिर निर्दोष है तो भागे क्यों फिर रहे हैं, उन्हें भारतीय अदालत में आकर अपने बेगुनाही का साक्ष्य प्रस्तुत करना चाहिए। जब अपने पिता के अंतिम संस्कार में भी वे शामिल नही हुए तो लोगों का शक यकीन में बदलने लगा । वर्षों से कमाया गया ख्याति मिट्टी में मिलने को है। अगर जाकिर दोषी है तो सरकार के द्वारा ऐसा दंड दिया जाना चाहिए जैसे फिर कोई दूसरा जाकिर पैदा न हो पाये जो मुस्लिम समुदाय के युवकों को गुमराह कर सके।